Document ID: 32012D0251

NEUVOSTON PÄÄTÖS,
annettu 24 päivänä huhtikuuta 2012,
ETA:n sekakomiteassa esitettävästä Euroopan unionin kannasta ETA-sopimuksen liitteen II (Tekniset määräykset, standardit, testaus ja varmentaminen) ja liitteen XX (Ympäristö) muuttamiseen
(2012/251/EU)
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen ja erityisesti sen 114 artiklan, 192 artiklan 1 kohdan ja 218 artiklan 9 kohdan,
ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
ottaa huomioon Euroopan komission ehdotuksen,
sekä katsoo seuraavaa:
(1)
Euroopan talousalueesta tehdyn sopimuksen (2), jäljempänä ’ETA-sopimus’, liite II ja liite XX sisältävät erityismääräyksiä ja -järjestelyjä, jotka koskevat teknisiä määräyksiä, standardeja, testausta ja varmentamista sekä ympäristöä.
(2)
Aineiden ja seosten luokituksesta, merkinnöistä ja pakkaamisesta 16 päivänä joulukuuta 2008 annettu Euroopan parlamentin ja neuvoston asetus (EY) N:o 1272/2008 (3) olisi otettava osaksi ETA-sopimusta.
(3)
Asetuksen (EY) N:o 648/2004 muuttamisesta sen mukauttamiseksi asetukseen (EY) N:o 1272/2008 16 päivänä joulukuuta 2008 annettu Euroopan parlamentin ja neuvoston asetus (EY) N:o 1336/2008 (4) olisi otettava osaksi ETA-sopimusta.
(4)
Neuvoston direktiivien 76/768/ETY, 88/378/ETY, 1999/13/EY ja Euroopan parlamentin ja neuvoston direktiivien 2000/53/EY, 2002/96/EY ja 2004/42/EY muuttamisesta niiden mukauttamiseksi asetukseen (EY) N:o 1272/2008 16 päivänä joulukuuta 2008 annettu Euroopan parlamentin ja neuvoston direktiivi 2008/112/EY (5) olisi otettava osaksi ETA-sopimusta.
(5)
Kemikaalien rekisteröinnistä, arvioinnista, lupamenettelyistä ja rajoituksista annetun Euroopan parlamentin ja neuvoston asetuksen (EY) N:o 1907/2006 (REACH) muuttamisesta 20 päivänä toukokuuta 2010 annettu komission asetus (EU) N:o 453/2010 (6) olisi otettava osaksi ETA-sopimusta.
(6)
Euroopan kemikaalivirastolle asetuksen (EY) N:o 1272/2008 nojalla suoritettavista maksuista 21 päivänä toukokuuta 2010 annettu komission asetus (EU) N:o 440/2010 (7) olisi otettava osaksi ETA-sopimusta.
(7)
Asetuksella (EY) N:o 1272/2008 kumotaan neuvoston direktiivi 67/548/ETY (8) ja Euroopan parlamentin ja neuvoston direktiivi 1999/45/EY (9)1 päivästä kesäkuuta 2015. Koska nämä direktiivit on otettu osaksi ETA-sopimusta, mainittua sopimusta olisi muutettava 1 päivästä kesäkuuta 2015 niiden kumoamisen huomioon ottamiseksi.
(8)
ETA-sopimuksen liitteitä II ja XX olisi vastaavasti muutettava.
(9)
Unionin ETA:n sekakomiteassa omaksuttavan kannan olisi sen vuoksi perustuttava tähän päätökseen liitettyyn päätösluonnokseen,
ON HYVÄKSYNYT TÄMÄN PÄÄTÖKSEN:
1 artikla
Euroopan unionin ETA:n sekakomiteassa esitettävä kanta ETA-sopimuksen liitteen II (Tekniset määräykset, standardit, testaus ja varmentaminen) ja liitteen XX (Ympäristö) suunniteltuun muuttamiseen perustuu tähän päätökseen liitettyyn luonnokseen ETA:n sekakomitean päätökseksi.
2 artikla
Tämä päätös tulee voimaan päivänä, jona se annetaan.
Tehty Luxemburgissa 24 päivänä huhtikuuta 2012.

Labels: 1
5
20
7
3
15